b"\n_START_ARTICLE_\nRubin\n_START_SECTION_\nRubin 9\n_START_PARAGRAPH_\nRubin 9-AIS (Automatic Identification System) koostuu kahdesta laitteesta, Rubin-9.1 ja Rubin-9.2, jotka painavat kumpikin 8 kg, intialaisen 23. syyskuuta 2009 laukaistun PSLV-kantoraketin elektroniikkaosastossa. Ne seuraavat laivojen AIS-l\xc3\xa4hetteit\xc3\xa4._NEWLINE_Rubin-9.1-laitteen kehitti Luxspace. Laite tutkii AIS-l\xc3\xa4hetteit\xc3\xa4 l\xc3\xa4hett\xc3\xa4vien laivojen paikallistamista merialueilla, joilla on vilkas meriliikenne._NEWLINE_Rubin-9.2-laitteen kehitti ruotsalainen \xc3\x85ngstr\xc3\xb6m-yhti\xc3\xb6, ja se testaa nanoteknologioita avaruudessa. Senkin tavoite on AIS-j\xc3\xa4rjestelm\xc3\xa4n vastaanottimien kehitt\xc3\xa4minen, jota on tehty aiemmin Rubin-7- ja Rubin-8-missioilla. Rubin-8 launkaistiin PSLV-C9-kantoraketilla huhtikuussa 2008._NEWLINE_Rubin-j\xc3\xa4rjestelm\xc3\xa4n kokonaisuuden tekemist\xc3\xa4 johti saksalainen OHB-System-yhti\xc3\xb6.\n_START_SECTION_\nRubin 8\n_START_PARAGRAPH_\nRubin 8-AISin (Automatic Identification System) teki OHB Systems -yritys testaamaan sen signaalin v\xc3\xa4litt\xc3\xa4mist\xc3\xa4 Orbcomm- ja Iridium-tietoliikennesatelliittien v\xc3\xa4lityksell\xc3\xa4 maahan. Laite on kiinnitetty intialaisen PSLV-kantoraketin ylimp\xc3\xa4\xc3\xa4n osaan, ja se tuottaa tarvitsemansa s\xc3\xa4hk\xc3\xb6n aurinkopaneelilla. Seitsem\xc3\xa4nkiloinen Rubin-8-AIS laukaistiin 28. huhtikuuta 2008 PSLV-CA-raketin mukana.\n_START_SECTION_\nRubin 7\n_START_PARAGRAPH_\nRubin 7-AIS (Automatic Identification System) oli merenkulun AIS-j\xc3\xa4rjestelm\xc3\xa4n satelliittikomponentin testi, joka liittyi Orbcomm-satelliittien toiseen sukupolveen. Kolme samanlaista laitetta oli kiinnitetty Kosmos-3M-kantorakettiin. Laitteilla on aurinkopaneeleja.\n_START_SECTION_\nRubin 6\n_START_PARAGRAPH_\nAGILE (Astro-rivelatore Gamma a Immagini LEggero) on italialainen gamma-astrofysiikan satelliitti, jonka kyydiss\xc3\xa4 on my\xc3\xb6s Rubin 6 -tietoliikennehy\xc3\xb6tykuorma, jonka kehitti saksalainen OHB-System. Se l\xc3\xa4hett\xc3\xa4\xc3\xa4 dataa Orbcomm-satelliittien kautta. Se laukaistiin intialaisella PSLV-kantoraketilla.\n_START_SECTION_\nRubin 5\n_START_PARAGRAPH_\nRubin-5-Asolant oli saksalaisen OHB-System-yrityksen tietoliikennekoe, joka lensi Kosmos-3M-kantoraketin kyydiss\xc3\xa4. Laitteita oli kaksi 37 kg ja 45 kg, ja niist\xc3\xa4 toinen on amat\xc3\xb6\xc3\xb6ritransponderi AATiS SAFIR-S ja toinen ESA Asolant aurinkopaneeli GPS-laite.\n_START_SECTION_\nRubin 3 ja Rubin 4\n_START_PARAGRAPH_\nRubin-3-DSI (DSI = dopolnitel'naya sistema izmereniya) oli Kosmos-3M kantorakettiin liitetty tietoliikennekoe. Se v\xc3\xa4litt\xc3\xa4\xc3\xa4 tietoja maahan Orbcomm-satelliittien kautta. T\xc3\xa4m\xc3\xa4 koe v\xc3\xa4litti muun muassa raketin v\xc3\xa4r\xc3\xa4htelyit\xc3\xa4. Laitteita oli kaksi, toinen painoi 37 kg ja toinen 45 kg.\n_START_SECTION_\nRubin 2\n_START_PARAGRAPH_\nRubin 2 on piensatelliitti, jonka kehittiv\xc3\xa4t Fuchs Group (OHB System ja Carlo Gavazzi Space). Rubin 2 laukaistiin 20. joulukuuta 2002. Se lent\xc3\xa4\xc3\xa4 650 km korkealla radalla. Satelliitissa on GPS-mittalaite satelliitin tarkan radan m\xc3\xa4\xc3\xa4ritykseen. Yksi sen kokeista on tietoliikennekoe, joka liittyy Orbcomm-satelliitteihin.\n_START_SECTION_\nRubin 1\n_START_PARAGRAPH_\nBird-Rubin eli Rubin 1 oli saksalainen mikrosatellitti, jossa oli Orbcomm-satelliitteihin liittyv\xc3\xa4 tietoliikennekoe. Se laukastiin 15. hein\xc3\xa4kuuta 2000 Kosmos-3M kantoraketilla."